Porchia Green Szatmárnémetiben folytatja | Friss Újság
Utoljára módositva: 2017-08-20 14:08:24
Végleges a Szatmárnémeti VSK női kosárlabdacsapatának a játékoskerete, miután a hazai bajnokság egyik legjobb irányítóját is leszerződtették.
Talán nem túlzás kijelenteni azt, hogy az egyik legjobb romániai idegenlégiós irányítót sikerült Szatmárnémetibe hozni a VSK csapatához: a klub vezetői ugyanis megegyeztek az indianapolisi születésű Porchia Greennel, aki ebben az idényben a piros-fehér mezben fog küzdeni.
A 30 éves, 180 centi magas irányító 2009-től játszik európai csapatoknál. A finnországi Peka együttesénél kezdett, a következő szezonban pedig a görögországi PAOK mezét öltötte magára. A 2011–2012-es idény jelentette számára a romániai debütálást az Aradi ICIM-nél, ezután egy évet játszott a csehországi Slovanka együttesnél, 2013-tól pedig a CSM Târgoviște irányítója. Itt két bajnoki címet zsebelt be, az elmúlt szezonban pedig Román Kupát nyert a dâmbovițai „narancssárgákkal”.
Florin Mureșan, a VSK kosárlabda szakosztályának a vezetője elmondat, ezzel összeállt a keret a 2017–2018-as szezonra, amelyet technikai igazgatóként Marius Dobă fog irányítani, másodedzője lesz Octavian Boian.
Porchia Green, Harrison Taneisha, Andra Mandache, Andreea Pop, Marina Solopova, Alexandra Uiuiu, Destiny Williams, Kristina Baltic, Oláh Andrea, Szmutku Renáta, Marina Sfârlea, Valentina Bolba, Diana Moldoveanu és Kádár Anamaria — így fest a VSK kerete, amely szeptmber 1-jén teljes felállásban kezdi a felkészülsét a következő idényre. A csapat szeptember 27-én Kolozsváron, az Universitatea ellen kezd a Román Kupa első mérkőzésén, 30-án Szatmáron rendezik a visszavágót, október 4-én pedig idehaza a CSM Târgovişte elleni rangadóval kezdi a bajnoki idényt.
Eddig két felkészülési mérkőzés dátumát szögezték le: szeptember 20-án és 21-én az újonc Temesvári SCM lesz a vendég Szatmárnémetiben.
Még akadozik a lányok játéka (2016-10-09)
Első hazai bajnoki mérkőzésén két pontot szerzett a VSK kosárcsapata. A játékon viszont még csiszolni kell, így nem lesz érem az idény végén. Még...
A kilencedik meccs is kipipálva (2017-11-19)
Porchia Green, Andra Mandache és Destiny Williams is dupla-dupla teljesítménnyel járult hozzá a Szatmárnémeti VSK újabb győzelméhez. Vasárnap...